Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: büntetõeljárásról szóló 1998. évi XIX. törvény (Be.)
Paragraph Index: 1344

f) A Fejér Megyei Bíróság Bf. 740/1996. számú ítéletében (BH 1997. 377.) helyesnek tartotta az I. r. terhelt bûnösségének a büntetõeljárást eredményezõ hamis vád bûntettében, valamint folytatólagosan elkövetett közokirat-hamisítás bûntettében [Btk. 274. § (1) bek. c) pont] az elsõfokú bíróság részérõl történt megállapítását. Az e körben irányadó tényállás szerint a bûncselekmény elkövetésével gyanúsított, és emiatt elõállított I. r. terhelt nem lévén nála személyi igazolvány, a kihallgatása során magát Kovács Tibornak mondotta, és az ilyen nevû testvérének a személyi adatait diktálta be a felvett jegyzõkönyvbe, így a büntetõeljárás a testvére ellen indult meg. A terhelt az elõzetes letartóztatásának tárgyában tartott bírósági meghallgatáson újból a testvére nevét mondta be, és ismét annak a személyi adatai kerültek jegyzõkönyvbe foglalásra. Az eljárás késõbbi szakaszában a terhelt feltárta, hogy a személyi adataira vonatkozó állítása nem felelt meg a valóságnak.

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes